
Se aráta a fi un om simpatic, volubil, putin senti- 
mental. Ştia româneşte şi nu se sfia să intre în vorbă 
cu cei doi români din compartiment. Bărbat la vreo 
patruzeci şi cinci de ani, de statură potrivită, cu o faţă 
prelungă, brăzdată de două cute adânci în jurul unei 
guri cu buze subţiri, părea un mare admirator al 
peisajului. 

— Frumuseţile României sunt de neasemuit, spuse 
el, nu fără un anume patetism în glas. 

— Vorbiţi foarte bine româneşte, observă un călă- 
tor care mai toată vremea şezuse cufundat în lectura 
unei cărţi. 

— Nu prea, răspunse străinul cu modestie... Deşi 
am trăit mulţi ani în ţara dumneavoastră... la Arad... 
pe când eram adolescent. 

Lăsă, printre altele, să se înţeleagă că descindea 
dintr-o familie bogată şi că taică-său, pe timpuri re- 
prezentantul unei societăţi bancare din Occident, lo- 
cuise multă vreme la Arad, unde era cunoscut şi ca 
pasionat vânător. 

— Vâna prin Munţii Semenicului... O, domnule, 
Banatul e un ţinut foarte pitoresc... Sunt nespus de 
fericit că o să-mi revăd oraşul adolescenţei... vreau să 
şi vânez. 


Vorbea cuprins de o uşoară emotie, ceea ce dădea 
accentului său străin un farmec aparte. 

— Poate că o să urc în munţi, la o vânătoare de 
mistreți, adăugă el. Fumaţi? 

Nu aşteptă răspunsul celorlalţi. Scoase o tabacheră 
plată, de argint, pe care o deschise printr-o uşoară 
apăsare şi preciza: „Chesterfield”. Cei doi călători 
români nu-l refuzară, dar aproape în acelaşi timp în- 
tinseră şi ei pachetele. 

Străinul exclamă: 

— Ah, ospitaliera ţară românească! Luă din fiecare 
pachet câte o ţigară. Ospitalitatea dumneavoastră e 
proverbială! Isi aprinse o ţigară „Favorit”, trase câteva 
fumuri şi aprecie: Are o aromă plăcută. 

După un timp, trenul atinse punctul de frontieră 
Curtici. Călătorii îşi completară declaraţiile de trecere 
pe teritoriul României. Vameşii îşi făcură şi ei apariţia. 
Treceau dintr-un compartiment în altul, salutau 
respectuos călătorii şi tot respectuos îşi îndeplineau 
obligaţiile statornicite prin lege. Străinul prezentă la 
control cele două valize. Le deschise, deşi nimeni nu-i 
ceruse acest lucru. Vameşii însă îl salutară şi trecură 
în compartimentul următor. 

— Ce control sumar, se miră străinul, punându-şi 
valizele la loc Nu mă aşteptam. leşi pe culoar, privind 
curios după vameşi. 

In sfârşit, controlul vamal se încheie. Trenului i se 
dădu plecarea. Străinul rămase la fereastră, fermecat 
de noutatea peisajului. Era o primăvară târzie, verdele 
crud al ierbii şi al frunzelor îi încânta privirea. Fuma 
mult, ofta şi, asemenea unui copilandru, se uita 
bucuros după fiecare amănunt zărit în plin câmp sau 
prin gări. 


După o bucată de vreme, un tovarás de comparti- 
ment îi atrase atenţia că ar trebui să se pregătească. 
„Urmează Aradul!” Străinul tresări, mulţumi şi începu 
să-şi adune bagajul. Curând, trenul îşi încetini viteza, 
apoi opri. Străinul îşi luă rămas bun de la cei cu care 
călătorise mai bine de douăsprezece ore împreună. | 
se ură vacanţă plăcută, succes deplin la vânătoarea 
de mistreți. Cineva îl ajută la coborâre. De pe peron 
turistul mai aruncă o privire surâzătoare celor de la 
fereastră, după care se îndreptă spre ieşire. Un hamal 
îşi oferi serviciile, el însă îl refuză politicos. 

Se opri în fata gării, lăsă valizele din mână şi, tul- 
burat, încercă să cuprindă totul dintr-o căutătură — 
cerul senin, turnurile vechilor clădiri, ţigla colorată a 
acoperişurilor, forfota călătorilor care soseau ori 
plecau. Broboane de sudoare îi năpădiră fruntea brăz- 
dată de cute energice. Apoi, vrând parcă să-şi curme 
propria-i nostalgie, apucă brusc valizele şi se îndreptă 
spre primul taxi ieşit în cale. 

— La hotel „Continenta!”, te rog! 

Şoferul făcu un semn din cap că a înţeles şi apăsă 
pe accelerator. Impins de o nestăpânită curiozitate, 
străinul privea înfrigurat când în stânga, când în 
dreapta drumului. 

— N-aţi mai fost de mult pe la Arad? întrebă şoferul 
care observase prin oglinda retrovizoare neliniştea 
atât de caracteristică unor vizitatori. 

— Ce schimbat e oraşul! exclamă pasagerul. E 
foarte schimbat. 

— Da, da, confirmă şoferul. Ar fi vrut să mai 
adauge ceva, însă în aceeaşi clipă maşina opri în faţa 
hotelului. 

— O, am şi ajuns! constată străinul cu tristeţe şi 
oftă. 

Şoferul îi deschise portiera, îl ajută să coboare, să- 
şi ducă valizele, primi un bacşiş gras, mulţumi şi plecă. 

La intrare, fu întâmpinat de către directorul hote- 
lului, care îl întrebă în germană: 

— Domnul Bartolomeu Grieg? 

— Eu sunt, răspunse străinul în româneşte. 

— Fiţi binevenit, îi ură hotelierul. Vă aşteptam. Ştiţi 
româneşte? 

— Cum să nu, am locuit cândva în oraşul dumnea- 
voastră... Domnul Grieg îi întinse paşaportul. 

— ...Am reţinut pentru dumneavoastră camera 15, 
la etajul întâi. Doriţi s-o vedeţi mai întâi? 

Domnul Bartolomeu Grieg lăsă bucuros valizele la 
recepţie şi-şi urmă gazda — un bărbat scund, rotofei şi 
cu o chelie acoperită de câteva fire cărunte. 

Politicos din cale-afară, hotelierul îi prezentă ca- 
mera rezervată: 

— În hotelul nostru vă puteţi bucura de tot con- 
fortul... iată vestibulul... În dreapta aveţi baia... Fe- 
restrele camerei dau spre Mureş. 

Străinul, cu aceeaşi privire pierdută parcă în 
adâncul amintirilor, cercetă încântat mobilierul, 
camera. Nu-şi ascunse mulţumirea: 

— Îmi place! Rămân aici. 

— Conducerea hotelului vă doreşte vacanţă plă- 
cută. 

Rotofeiul îi aruncă străinului un surâs profesional 
şi, retrăgându-se, se înclină spunând: 

— O să vă trimit imediat valizele! 

După plecarea hotelierului, Bartolomeu deschise 
fereastra. O boare răcoroasă umfla perdeaua pufoasă. 
Îşi scoase haina şi rămase în vestă. Simţi boarea 
înfiorându-i trupul înfierbmtat. Se întinse, oasele îi 
trosniră sec, căscă şi privi satisfăcut în juru-i. 

Cineva bătu la uşă. Un băiat îi aduse bagajul. 

Truda băiatului fu răsplătită cu o bancnotă de cinci 
lei. Apoi îşi desfăcu valizele; trecu în baie, îşi făcu un 
duş rece, reveni în cameră, lăsă storurile de lă 
fereastră şi plonja ştrengăreşte în patul moale şi 
odihnitor. 


După-amiăză, în jurul orei 17, hotelierul îl văzu pe 
domnul Bartolomeu Grieg ieşind nemulţumit de la 
braseria hotelului. Se grăbi, deci, să-l întrebe: 

— Domnule Grieg, vă văd indispus... V-au ne- 
mulţumit cumva serviciile noastre? 

— O, nu! se grăbi Grieg să-l liniştească... Hotelul 
dumneavoastră este excelent... Surâse necăjit, iar cu- 
tele din jurul gurii i se adânciră puternic. Mi s-a 
întâmplat un accident A! Nu vă speriaţi! Nu-i prea 
grav. Domnul Grieg întinse mâna stângă şi-şi arată 
ceasul, un „Atlantic” de aur. L-am lovit, pesemne, şi |- 
am stricat. Mai mult din obişnuinţă duse ceasul la 
ureche, închipuindu-şi că, prin cine ştie ce minune, şi- 
ar fi reluat tic-tac-ul. Nu mai merge. A stat. 

— Da, păcat! îl compătimi rotofeiul. Dar nimic mai 
simplu, îl veţi da la reparat. 

— Îmi puteţi recomanda un ceasornicar de încre- 
dere? 

— Cum să nu, chiar pe strada noastră... strada 
Republicii, se găsesc două cooperative. 

— Nu m-aţi înţeles, zise străinul, eu am întrebat de 
un ceasornicar. 


— Am înţeles bine, zâmbi hotelierul condescen- 
dent. La noi, ceasornicarii sunt organizaţi în coope- 
rative. 

— În cooperative?! murmură străinul cu un aer 
dezamăgit. Nu vă supăraţi... credeţi că pot să am... 
Ştiţi, e de aur... Grieg întinse din nou mâna stângă şi-şi 
arătă ceasul... 

— O, puteţi să aveţi încredere! Dacă doriţi, avem şi 
un particular... unul Romoşan, pe strada T... nr. 51. 
Ştiţi unde vine... eu unul însă nu vi l-aş recomanda. 
Apelaţi la serviciile cooperativelor, insistă el cu o 
intonaţie care amintea de vocea crainicilor de la radio. 

— Vá mulţumesc... 

— La dispoziţia dumneavoastră, domnule Grieg... 
Rotofeiul se înclină şi zâmbi serviabil. 

Străinul îşi mai duse o dată ceasul la ureche şi 
părăsi hotelul vădit indispus. 

În stradă, rămase o clipă locului, descumpănit. 
Apoi, ca şi când şi-ar fi amintit de un anume lucru, o 
porni mai departe, spre centrul oraşului. Soarele 
asfinţea; umbre uriaşe se întindeau peste oraş, 
învăluindu-l. Păşea fără grabă, prudent parcă; în răs- 
timpuri se oprea, se uita melancolic în juru-i, asaltat, 
fără îndoială, de aduceri aminte. Poate de aceea nu 
observă pe tânăra femeie în albastru care se luase 
după el, înregistrându-i fiece mişcare. 

Clădirile din centrul oraşului i se păruseră domnului 
Bartolormeu Grieg neschimbate. Doar magazinele, 
firmele aveau altă înfăţişare, necunoscută de el până 
atunci. Îl uimeau animația străzii, buna dispoziţie a 
trecătorilor. După un timp, descoperi vitrina unui 
magazin de ceasuri şi se opri în dreptul ei. Cercetă 
curios şi cu luare-aminte mărcile, preţurile, apoi îşi 
duse propriul ceas la ureche: nu, tot nu funcţiona. 

Ceva mai târziu, femeia în albastru îl văzu dând 
târcoale unei cooperative de ceasornicari. Bartolormeu 
Grieg intenţiona chiar să intre, dar se răzgândi. 
Urmăritoarea sa nu avea cum să bănuiască că el, în 
clipa aceea, îşi amintise adresa ceasornicarului parti- 
cular. Bartolomeu Grieg ştia unde se găseşte strada T. 
O porni într-acolo, cu acelaşi pas rar şi elastic. 
Descoperi curând firma atelierului — mică, cenuşie, 
pictata cu litere negre. Citi de departe: „Ceasornicărie 
D. Romoşan”. Trecu apoi nehotărât prin faţa 
atelierului, însă după câţiva paşi făcu cale-ntoarsă, 
atras parcă de vitrina mizeră a dughenei. Cercetă cu 
un dispreţ justificat ceasurile vechi, demodate, care 
arătau ore deosebite. Prin geamul prăfuit al vitrinei îl 
zări şi pe stăpânul ceasornicăriei. Stătea la măsuţa sa 
de lucru şi, cu o lupă prinsă de ochiul drept, meşterea 
ceva la un cesuleţ. Era singur în atelier. Domnul 
Bartolomeu se hotărî, în sfârşit, să intre. Numai atunci 
îşi dădu seama cât de întunecos şi de sărăcăcios era 
atelierul şi o inexplicabilă senzaţie de îngrijorare puse 
stăpânire pe el. Ceasornicarul îşi înălţă capul, lăsă să-i 
cadă lupa şi se ridică să-şi întâmpine clientul. 

— Cu ce vă putem fi de folos? 

Ceasornicarul părea să fie mult mai în vârstă decât 
acest turist străin, rătăcit în atelierul său; poate din 
pricina chipului său brăzdat de riduri sau, poate, din 
pricina părului cărunt şi rar. Avea însă o privire care-l 
întinerea, o privire puţin vicleană, puţin ştrengărească. 
Şi, ciudat, întâlnindu-i ochii, Bartolomeu Grieg simţi 
cum unda aceea de îngrijorare i se risipeşte. 

Nu răspunse imediat la întrebarea meseriaşului. Cu 
mişcări calme, îşi scoase ceasul şi-l puse pe tejghea. 

— Mi s-a stricat! 


Nişte degete lungi, uscate şi febrile, apucară cea- 
sul de aur. 

— Ehei! Ce piesă rară! „ Atlantic”! De aur! Ultimul 
tip, nu-i aşa? De mult n-am mai ţinut în mână o 
asemenea piesă! mărturisi sincer emoţionat. 

— L-am stricat, nu-mi dau seama cum, îi explică 
domnul Bartolomeu. 

Ochii mici şi curioşi ai ceasornicarului îl disecară cu 
un interes aparte. Pesemne se străduia să determine 
acea legătură intimă între valoarea ceasului şi 
personalitatea neaşteptatului său client. „Cum de-şi 
putea permite să strice un ceas atât de valoros? Şi 
dintr-o dată ţinuta şi distincţia vizitatorului îl im- 
presionară plăcut. Spuse: 

— Aş fi nespus de măgulit să-l pot repara. Mâinile 
uscăţive şi foarte îndemânatice ale meşterului se 
apucară mecanic de lucru; după ce înlătură capacul, 
nu-şi putu stăpâni o exclamaţie de uluire: 

— O, ce minune de mecanism! Câtă fineţe, dom- 
nule! O adevărata bijuterie. 

Cercetă îndelung, cu ajutorul lupei, piesele fine ale 
ceasului de aur, pietrele sale minuscule. În cele din 
urmă, spuse cu o adâncă mâhnire: 

— L-aţi forţat... Aţi forţat arcul, domnule... Lăsă să-i 
cadă lupa şi-şi privi clientul cu o vădită părere de rău. 
Nu pot să vă fiu de folos. N-am piese de schimb la 
valoarea ceasului. 

— Păcat, oftă Bartolomeu după o scurtă tăcere. Îmi 
pare tare rău! Ştiţi, sunt în trecere prin ţara 
dumneavoastră, prin Arad, şi vă închipuiţi ce înseamnă 
pentru mine să am un ceas. 

Ceasornicarul mai admiră un timp mecanismul 
ceasului, apoi îl înapoie turistului. 

— La noi nu se mai gásesc de mult ceasuri „Atlan- 
tic”... Dacă doriţi, vá pot pune, provizoriu, un arc, iar 
când o să ajungeţi acasă, o să-l înlocuiţi. 

Domnul Grieg se posomori de-a binelea. Capul îi 
căzu în piept, sprâncenele i se adunară la rădăcina 
nasului. 

— Nu poţi procura piese de schimb? 

— Regret, domnule, nu pot. 

— Hm! mare ghinion, suspină el. Cât valorează în 
România ceasul ăsta? 

— Nu cumva vreţi să-l vindeţi? se interesă 
Romoşan, tulburat. Bruse, licărul din adâncul ochilor 
săi mici începu să sclipească, de parcă ar fi izbutit să 
intercepteze nişte tainice semnale. 

— Nu, domnule, cum o să-l vând?! Am întrebat 
doar aşa, cât valorează... După un timp de gândire, 
ceasornicarul răspunse: 

— O mie opt sute de lei. 

— Numai atât?! exclamă Bartolomeu Grieg, 
descreţindu-şi sprâncenele. 

Romoşan păru puţin încurcat, înălţă din umeri ca şi 
când ar fi vrut să se scuze că valoarea obiectului în 
discuţie se ridica doar la 1800 de lei. 

În timp ce-şi prindea la mână ceasul, străinul oftă 
iar şi dădu trist din cap; evident, ceva îl nemulţumea 
sau nu-i convenea. Se uită în stradă: femeia în 
albastru care se oprise pentru o clipă în faţa vitrinei 
izbutise la vreme să se facă nevăzută. 

— Cât vă datorez? întrebă el, arătându-se gata să 
plătească oricât i s-ar cere. 

— Nimic, domnule! 

— Atunci... la revedere şi vă mulţumesc pentru 
amabilitate... 

— La revedere, domnule! 

În dreptul uşii, Bartolomeu Grieg se răzgândi şi nu 
mai apăsă clanţa. 

— Să zicem că m-aş hotărî să-l vând... S-ar găsi 
oare cineva să mi-l cumpere? 

— Cum să vă spun?! întrebarea îl luase prin sur- 
prindere. Vreţi chiar să-l vindeţi? 

Bartolomeu reveni în dreptul ceasornicarului, la 
tejghea. 

— S-ar găsi vreun client? stărui străinul. Romoşan, 
mai mult din obişnuinţă, se uită în direcţia vitrinei. 
Văzu strada... trecătorii... 

— La noi, cum să vă explic... Glasul meseriaşului i 
se păru străinului gâtuit de frică, de o nelinişte lăun- 
trică. Ştiţi, e cam primejdios... Ceasul e de aur... Tra- 
fic... Totuşi aş putea să caut... să încerc... Aţi obţine pe 
el... 

— Cât? luă străinul înainte. 

— Să-l mai văd o dată, propuse Romoşan cu ceva 
mai multă îndrăzneală, întinzând mâna după ceas. 

Domnul Bartolomeu Grieg ezită să i-l dea. În cele 
din urmă, şi-l scoase de la mână. Ceasornicarul îl 
cercetă din nou, apoi zise: 

— Aşa cum v-am mai spus: o mie opt sute de lei! 
Bartolomeu nu răspunse imediat. Deveni brusc 
prevăzător şi nu-şi mai lua ociiii de la uşă. 

— Şi dacă aţi pune un arc nou, cât m-ar costa? 

— 80 de lei, răspunse ceasornicarul prompt, dar şi 
dezamăgit de terminarea discuţiei. Mâine după-masă, 
la orele cinci, îl puteţi ridica gata reparat. 

— Imi dau seama că e mai bine să-mi puneţi un 
arc, se hotărî străinul. Nu ştiu... o să mă mai gândesc. 
De lăsat însă îl las... Până mâine o să vă gândiţi şi 
dumneavoastră. 

Un licăr de speranţă se aprinse în ochii ceasor- 
nicarului. 

— Să ştiţi că risc... 

— Ce vreţi să spuneţi? îşi arătă domnul Grieg ne- 
dumerirea. 

— Ştiţi... la noi... aşa cum am mai spus... ceasul e 
de aur, nu avem voie să vindem, iar eu nu sunt decât 
un biet ceasornicar particular. 

— Aha, înţeleg, mărturisi Bartolomeu Grieg, atunci 
şi eu risc, nu-i aşa? De aceea poate e mai bine să ne 
mai gândim... Îl las. Îmi daţi vreun bon de primire? 

— Desigur, se grăbi Romoşan să-l încredinţeze. 
Fără chitanţă nici eu nu l-aş primi în lucru. Scoase la 
iveală un chitanţier, se interesă de numele clientului şi 
completă toate datele necesare 

— Pe mâine, deci? mai întrebă o dată Grieg, după 
ce ascunse chitanţa în portofel. 

— La ora cinci după-amiază. 

— Mulţumesc. 

— La revedere, 

— La revedere, domnule Grieg. 

Un amurg blând, îmbietor la plimbări solitare, la 
aduceri aminte. Mulţumit că-şi dădusa ceasul la re- 
parat, Bartolomeu Grieg o porni agale spre Mureş. O 
vreme urmări dus pe gânduri valurile tulburi ale râului. 
Ceva mai târziu îşi aminti că în Arad mai avea o 
cunoştinţă de demult. Se uită la ceas. Negăsindu-l la 
locul său, zâmbi. O porni iarăşi agale, lăsând în urmă 
Mureşul. Se întunecase de-a binelea, când nimeri pe 
nişte străzi lăturalnice. În jurul orei 21 se opri în 
dreptul unei curţi. Scrută atent strada pustie. Nu găsi 
nici un semn care ar fi putut să-l îngrijoreze. Până şi 
casa din fundul curţii părea pustie. Domnul 

Bartolomeu Grieg deschise poarta şi intră în curte. 
Cineva totuşi îl văzuse — femeia în albastru. 


A doua zi, la ora fixată de ceasornicar, domnul 
Bartolomeu Grieg se prezentă să-şi scoată ceasul de la 
reparat. Punctualitatea străinului îl uimi pe domnul 
Romoşan (o pendulă enormă şi demodată, aflată în 
fundul atelierului, ajunsese doar la a treia bătaie când 
uşa se deschise) şi, de aceea, îl întâmpină cu un 
deosebit respect. 

— Bună ziua, domnule Grieg! E cinci fix. (în aceeaşi 
clipă, se auzi a cincea bătaie a pendulei.) Clienţii mei, 
de obicei, nu sunt atât de parolişti. 

Grieg nu dădu nici o atenţie celor spuse de ceasor- 
nicar şi, fără să-şi ascundă neliniştea, se interesă. 

— Ei, e gata? 

— Vai de mine, se apără ceasornicarul, am fost şi 
suntem o firmă serioasă! Se aplecă şi scoase de sub 
tejghea o casetă de metal tip „Ficher” pe care seara, 
după lăsarea lucrului, nu o lăsa în atelier, ci o lua cu 
sine acasă. O deschise sub ochii străinului. În afara de 
ceasul de aur, caseta nu mai conţinea nici o altă 
valoare. 

— l-am pus un arc extra! se lăudă ceasornicarul. 
Cel mai bun pe care-l mai aveam prin micile mele 
rezerve. 

Domnul Bartolomeu Grieg luă ceasul şi-l duse la 
ureche. Închise ochii şi ascultă un timp tic-tac-ul 
mecanismului. Deschise ochii şi-l privi pe ceasornicar 
cu recunoştinţă. 

— În privinţa calităţii, fiti fără grijă, îl asigură 
domnul Romoşan, am făcut o treabă bună... 

— O, nu mă îndoiesc, surâse străinul. De altfel, la 
un pahar de whisky mi-am amintit de dumneavoas- 
tră... Înainte de război aţi avut în centru o mare 
ceasornicărie, nu-i aşa? Dacă nu mă înşel şi tatăl 
dumneavoastră tot ceasornicar a fost... 

— Exact... foarte exact, domnule Grieg. Firma 
noastră e foarte veche. Un străbunic de-al meu a fost 
furnizorul Curţii Imperiale din Viena. Firma şi arta 
meseriei s-au transmis din tată-n fiu, rosti ceasorni- 
carul cu un ton dramatic şi copleşit parcă de onoarea 
propriei familii. Îşi înălţă semet privirile şi, umflându-şi 
pieptul slab, continuă cu acelaşi ton grav: Am vrut să 
păstrez firma, onoarea ei, de aceea am refuzat să 
intru în cooperativă... Slavă Domnului, o scot la capăt. 
Mai sunt clienţi care mă ştiu şi mă mai caută. 

Pe chipul străinului se ivise o expresie de compă- 
timire, semn că mărturisirile  ceasornicarului îl 
mişcaseră. Oftă şi, ca să risipească atmosfera 
apăsătoare care se lăsase, zise: 

— Sunt convins că mi l-aţi reparat bine. Duse din 
nou ceasul la ureche, apoi, fără nici o legătură cu fraza 
anterioară, urmă: îmi daţi două mii de lei pe el? 

Ceasornicarul surâse stingher; întrebarea directă a 
clientului îl intimidase, îl făcuse să roşească. 

— Văd că vă pricepeţi la negustorie, îl măguli 
Romoşan. 

— Putin, acolo... răspunse domnul Grieg, cu o mo- 
destie care, de fapt, nu voia să infirme aprecierea 
ceasornicarului, ci dimpotrivă. 

— Nu pot să vă dau mai mult de 1 800 lei... Nu-l 
iau pentru mine, ci ca să-l vând... Un ban mai trebuie 
să câştig şi eu, nu-i aşa? 

— Două mii! rosti străinul sententios. 

— O mie opt sute, se încăpăţână domnul Romoşan. 

Apoi, târguiala se transformă într-un joc plăcut, 
căci cei doi de fapt se învoiseră de mult asupra 
preţului. 

— O fac pentru că am nevoie de bani, mărturisi 
domnul Grieg, în cele din urmă. Vreau să călătoresc 
prin ţară, mai am şi nişte rude sărace, n-aş vrea să 
stau pe capul lor... 

În vremea asta, ceasornicarul se apucă să-i 
numere sutele. Străinul numără şi el în gând. 
Optsprezece bucăţi. Domnul Grieg întinse ceasul, luă 
bancnotele, le rândui frumos într-un portofel. 

— La revedere, domnule Romoşan, zise întinzându- 
i mâna, fără însă a părăsi atelierul. Rămase locului, 
privind fix în ochii bucuroşi ai ceasornicarului. 

— V-aţi răzgândit cumva? întrebă Romoşan ne- 
liniştit. Dacă doriţi, vă înapoiez ceasul. 

Domnul Grieg dădu din cap în semn că nu. După o 
scurtă gândire, îi răspunse: 

— Abia acum, domnule Romoşan, îmi dau seama 
că pot să am încredere în dumneavoastră. De altfel, şi 
prietenii mei din oraş n-au avut pentru dumneata 
decât cuvinte de laudă. 

Tăcu brusc, măsurându-l de astădată pe ceasorni- 
car cu nişte ochi mici şi severi, de parcă ar fi vrut 
dintr-o dată să constate efectul cuvintelor sale. Părea 
satisfăcut de ceea ce izbutise să constate în privirile 
interlocutorului. Se aplecă uşor peste tejghea şi-l în- 
trebă în şoaptă: 

— V-ar interesa 50 de ceasuri „Omega”, ultimul 
tip? 

Fără să mai aştepte vreun răspuns, Grieg scoase 
din buzunarul de la vestă o mostră. 

— Cincizeci de ceasuri?! exclamă ceasornicarul, 
abia auzit. Brusc, păli. Clipi des din pleoape, ca şi când 
în felul acesta ar fi putut să-şi risipească teama ce 
pusese stăpânire pe întreaga sa fiinţă. Se uită îngrozit 
afară şi, zărind strada pustie, se mai linişti un pic. 
Totuşi, copleşit de cele auzite, exclamă din nou: 

— Cincizeci de bucăţi! 

— Exact! 

— O avere, spuse ceasornicarul înghițind un nod. 

— Nu zic nu. 

Domnul Grieg nu-l slăbea din ochi. Fără voia sa, în 
colţul gurii îi răsări un surâs ironic. Teama domnului 
Romoşan îl amuza. 

— Am nevoie de bani... le dau ieftin, conchise el. 

Inainte de a pune mâna pe mostră, ceasornicarul 
mai aruncă o privire în stradă. Văzu la vitrină o femeie 
blondă, într-o roche grena, dar care se îndepărtă 
imediat. Ceasul era nou, modern. Marca, nici vorbă, 
foarte cunoscută. Romoşan îl studie pe toate părţile cu 
o vădită plăcere profesională. Dădea din cap: „Da, 
ăsta e ceas!” Oftă: „Ehei, dacă aş avea bani!” Şi iarăşi 
zise, uluit: 

— Cincizeci de bucăţi!... 

— Să ştiţi că le dau pe un preţ convenabil. 

— Nu, nu... Incercă Romoşan să reziste ispitei. 
Totuşi, când domnul Grieg vru sa ia mostra înapoi, 
ceasornicarul nu i-o dădu: voia s-o mai privească. 

— Văd că vă este teama, constată domnul Grieg, 
cu un uşor dispreţ în vorbire. Îmi închipuiam că 
afacerea pe care v-o propun o să vă intereseze. Nu 
vreau să forţez lucrurile, să vă pricinuiesc necazuri... 
Îmi închipuiam că, în felul ăsta, vă ofer şi dumnea- 
voastră prilejul unui câştig frumos... Aha, da, cum de 

nu mi-am dat seama, poate vă închipuiţi că aveţi de a 
face cu altcineva şi nu cu un turist străin... 

Şi fără ca ceasornicarul să-i fi cerut, domnul 
Bartolomeu, zâmbind înţelegător, îşi arătă paşaportul, 
frunzărindu-i paginile pe sub privirile perplexe ale lui 
Romoşan. După numărul ştampilelor se vedea că 
posesorul paşaportului străbătuse lumea în lung şi în 
lat. 

— Cincizeci de bucăţi! oftă iarăşi Romoşan, O 
avere! Să vă spun drept, cu greu am reuşit să adun cei 
1800 de lei, darmite... Nu, domnule, nu mai sunt 
Romoşan cel de altădată. Sunt sărac, domnule, 
recunoscu el cu o adâncă amărăciune. 

Se lăsă o tăcere grea, cronometrată de bătăile 
surde ale ceasurilor din atelier. Domnul Grieg îl privea 
acum pe Romoşan — cândva cel mai bogat ceasorni- 
car din Arad — cu o compătimire rece şi dojenitoare: 
„N-ai ştiut să te zbaţi, şi uite, domnule, unde ai 
ajuns!”. În cele din urmă, sparse tăcerea propunând: 

— Atunci poate că mă puteţi ajuta să găsesc un 
amator. Pe cineva care are bani şi ar vrea să-i bage în 
marfă. Aţi putea şi dumneavoastră câştiga ceva la 
afacerea asta... Un comision, cum se obişnuieşte între 
noi, oamenii de afaceri. Şi cum se obişnuia şi pe 
vremuri... 

— Nu, nu cred că s-ar găsi cineva care să vrea să- 
şi bage banii în ceasuri. Totuşi, împins pesemne de o 
curiozitate profesională, Romoşan apucă automat 
mostra, îi desfăcu capacul şi-l cercetă. Nu-şi putu 
stăpâni un nou oftat: „Ce marfă, domnule! Ce marfă!” 

Bartolomeu Grieg îl lăsă să studieze în voie meca- 
nismul: sesiza uşor frământările  ceasornicarului; 
afacerea propusă îl speria, dar, în acelaşi timp, îl şi 
atrăgea. 

— Domnule Romoşan, vorbi iar stăpânul celor 
cincizeci de ceasuri, nu vă cer acuma nici un răspuns. 
N-ar fi serios din partea mea. lată, vă las ceasul. Am o 
mare încredere în dumneavoastră. Poate că într-o zi, 
două, găsiţi pe cineva cu bani, care preferă în locul 
banilor să deţină ceasuri... Ce ziceţi? 

— Nu, nu, e foarte dificil! se împotrivi Romoşan. 
Totuşi, nu era greu de ghicit că propunerea străinului îl 
tenta. 

— De ce să daţi cu piciorul unei posibilităţi reale de 
a câştiga un comision substanţial? În cazul de faţă, 
suntem doi negustori. De exemplu, ştiu că la ceasul 
meu veţi realiza un câştig net de cinci sute de lei 
(Romoşan tresări şi se uită pieziş la străin), dar nu-mi 
pare rău. Şi eu, vânzând ceasul, am realizat acelaşi 
câştig. Ce  ziceţi, domnule Romoşan, acceptaţi 
propunerea mea? 

Ceasornicarul dădu din cap aprobator, întrebând: 

— Preţul?! 

— Ştiam că o să vă învoiţi, mărturisi Grieg sa- 
tisfăcut. 


— Preţul?... 
Romoşan îşi recăpătase brusc calmul său firesc: 
senzaţia fricii i se risipi. | se propunea o afacere 


avantajoasă, nu mai vedea de ce ar respinge-o. 

— Condiţiile sunt foarte avantajoase. Am mare ne- 
voie de bani... 

— Şi eu, recunoscu ceasornicarul. Preţul? 

— Sunt cincizeci de ceasuri noi... Cer pentru ele 25 
000 de lei... Nici mai mult, nici mai puţin... 

Romoşan îşi stăpâni cu greu uluirea: de mult, de 
mult de tot nu mai auzise de un asemenea chilipir. 
Dacă ar fi avut banii, ar fi încheiat pe loc afacerea... 

— Ce obţineţi peste, vă interesează, îl ademeni 
străinul în continuare. Când să trec pe la dumnea- 
voastră? Aş trece peste trei zile. Ce părere aveţi? 

Ceasornicarul acceptă propunerea. 

— lar dacă aveţi nevoie de mine, mă găsiţi în fie- 
care zi, la orele 14, la „Terasa Mureş”. lau masa 
acolo... La revedere, domnule Romoşan. 

— La revedere, domnule Grieg... 

Bartolomeu Grieg ieşi şi se pierdu printre trecători. 
Nici de data asta nu descoperise că era urmărit 
îndeaproape de o femeie blondă, îmbrăcată în ziua 
aceea cu o rochie grena. 


IV 


Două zile mai târziu, în timp ce-şi lua prânzul pe 
„Terasa Mureş”, domnul Bartolomeu Grieg primi un 
bileţel. II adusese un puşti de vreo zece ani. Acesta se 
apropiase timid de masa lui şi, după ce-l fixase cu o 
curiozitate ştrengărească, îi şoptise: „De la domnul 
Romoşan”. Dăduse să plece, dar Grieg îl reţinuse şi-i 
strecurase în palmă o bancnotă de trei lei. „Acum poţi 
s-o ştergi!” îl îndemnase străinul cu blândeţe. 

Multă vreme biletul rămase pe masă nedesfăcut. 
Numai după ce termină compotul de ananas domnul 
Grieg se învrednici să-l citească. 

„Domnule Grieg. anumite motive m-au împiedicat 
să trec pe la Mureş şi să stau personal de vorbă cu 
dumneavoastră — se scuza ceasornicarul. Sper să nu 
mi-o luaţi în nume de rău. Vă rog să treceţi, spre 
seară, pe la mine la atelier. Am veşti bune. Vă aştept. 
Al dumneavoastră cu toată stima, Romoşan.” 

După ce citi biletul, Grieg îl împături la loc şi-l 
ascunse cu grijă într-un portofel. Apoi, mulţumit parcă 
de ştirea ceasornicarului sau poate de aroma plăcută 
a compotului de ananas, rămase multă vreme cu 
privirile pierdute în depărtări, dincolo de apele 
Mureşului. Se gândi, fără să vrea, la transformările 
arhitectonice ale oraşului, la muzeul vizitat în cursul 
dimineţii, la oamenii cu care, în trecăt, stătuse de 
vorbă. 

„Da, îmi vine greu să înţeleg mecanismul de astăzi 
al oraşului, îşi mărturisi el... Comerţ fără negustori... 
Ciudată transformare.” Şi parcă, în lumina plimbărilor 
şi a convorbirilor sale, înţelegea mai bine ezitările lui 
Romoşan, ale acestui „ultim mohican”. Oare ce avea 
să-i aducă întâlnirea de astă-seară? Cu siguranţă, mai 
nimic. De altfel, nici nu va mai stărui. În două-trei zile 
va ridica ancora şi se va înapoia la ai săi, acolo unde îl 
aşteptau amicii, prieteni de afaceri, o lume plină de 
surprize şi de primejdii şi, prin asta, tulburătoare şi 
captivantă. 

Spre seară, aşa cum îl rugase Romoşan în bileţelul 
său, se îndreptă spre atelierul acestuia. Când îi trecu 
pragul, ceasornicarul lăsă să-i scape lupa de la ochi şi 
se ridică de la măsuţa lui de lucru. 

— Bună seara, domnule Grieg, vă aşteptam... 

După ce îşi strânseră mâinile, Romoşan ieşi din un- 
gherul său, se duse la uşă şi răsuci cheia în broască, 
după care reveni la loc, în spatele tejghelei. Grieg îl 
urmărise cu un surâs ironic. Oh, va avea la înapoiere, 
ce să povestească prietenilor! 

— Domnule Grieg, începu Romoşan cu o voce tai- 
nică. Ne băgăm amândoi într-o treabă foarte dificilă... 

— Aţi găsit omu’? întrebă Grieg, acum uşor enervat 
de aerul prea misterios al ceasornicarului. 

— Am găsit, domnule Grieg... 

— Pe cine? se arăta străinul nerăbdător. Ochii 
ceasornicarului căpătară brusc un licăr viclean, şi 
Grieg îşi spuse că licărul ăsta îl observase în ochii 
multor negustori cu care avusese de-a face şi că, de 
fapt, reprezenta un semn bun — afacerea avea şanse 
să se încheie. 

— Mai întii însă aş vrea să convenim asupra co- 
misionului, preciza Romoşan. Vedeţi, domnule Grieg, 
dacă risc, vreau să ştiu pentru ce... 

„Mă ia pe departe şi câte puţin, se gândi Grieg. Ce 
mai, şi eu aş fi procedat la fel.” Zise împăciuitor: 

— Lăsaţi asta, domnule Romoşan, şi eu risc... 

— l-am spus clientului, înaintă Romoşan în fondul 
problemei, că cereţi 600 de lei de bucată. Vreau, deci, 
să-mi rămână şi mie o sută de lei per ceas. 

— Cunoaşteţi punga clientului? se interesă Grieg, 
după un moment de gândire. Poate să investească 
dintr-o dată atâţia bani în 50 de ceasuri? 

— Da, răspunse Romoşan cu convingere, nu numai 
că poate, dar şi vrea... De aceea cer ca partea mea să 
fie de 5 000 de lei. De acord? 

— Cine-i cumpărătorul? 

— Sunteţi sau nu de acord? stărui ceasornicarul. 

— De acord. Cine-i cumpărătorul? 

— Nu-i un gheşeftar din Arad, ci din Timişoara... 

— E un om de nădejde? 

— Nu m-aş fi aventurat... E un pensionar... un fost 
funcţionar public... Are bani şi vrea să-i fructifice... Se 
teme de o nouă stabilizare... E un tip zgârcit, e şi puţin 
cămătar... Am împrumutat şi eu în câteva rânduri bani 
de la dânsul... 

Bartolomeu Grieg rămase un timp pe gânduri. Fă- 
cuse un pas, acum trebuia să-l facă şi pe celălalt. Să-l 

facă, ori ba? Sá riste? Risca si Romosan. Frica acestuia 
păzea bostănăria. Nu vedea de ce n-ar cădea la 
învoială. Era obişnuit cu afacerile şi ştia că ele pot fi 
încheiate ori la lumina zilei, ori prin colţurile cele mai 
obscure ale cafenelelor sau localurilor. 

— Omu' ăsta vrea să vă întâlniți la Timişoara, zise 
brusc Romoşan, ca şi când i-ar fi auzit gândurile. 

— De ce? 

— Cred că din zgârcenie. Nu vrea până nu cade la 
o înţelegere, să cheltuiască nici un sfanţ în plus. 

— l-aţi spus cine sunt? 

— Ferească sfântu'! ripostă Romoşan şi se arătă 
mirat că străinului îi trecuse prin cap o asemenea 
idee. Înţeleg foarte bine primejdia. 

— A întrebat de unde am ceasurile? 

— Da, dar i-am spus că asta nu-l interesează. A 
înţeles şi n-a mai pus nici o altă întrebare... 

In tăcerea care se lăsă, se auzi din nou tic-tac-ul 
surd al câtorva zeci de ceasuri. 

Bartolomeu Grieg îşi aprinse o ţigară; întinse şi 
ceasornicarului tabachera de argint. Romoşan refuză; 
nu era fumător. La insistenţele străinului, luă totuşi 
una, dar se explică: „„Pentru nevastă-mea, ea 
fumează!” Grieg trase câteva fumuri, se aplecă peste 
tejghea şi întrebă iar: 

— E un om serios? Ce zici, poţi să te încrezi în el? 
Adică are bani, îl interesează marfa, nu o să facă vreo 
prostie? 

— Ştiu la ce vă gindiţi... Nu, domnule, puteţi să 
aveţi deplină încredere în el... Am intrat doar şi eu în 
joc. Dumnealui are şi bani, marfa îl interesează, 
răspunse ceasornicarul încet. Ştiţi însă la fel de bine 
ca şi mine că într-o afacere ca asta sunt două posi- 

bilitáti... Ori albă, ori neagră... Adică fie că afacerea se 
încheie, fie că nu se încheie. Asta-i. 

Grieg îi dădu dreptate; îl rugase pe Romoşan să-i 
găsească un client, şi uite că l-a găsit. De acum 
înainte totul depindea de el şi de discuţiile ce le va 
purta cu cămătarul acela din Timişoara. Intrebă: 

— Deci, la Timişoara? 

— Da, duminecă, la orele zece dimineaţa... ÎI 
cheamă Marcovici şi o să vă aştepte la... 


V 


Era o duminecă frumoasă, cu cer înalt şi senin. 
Dangătele clopotelor de la marea catedrală pluteau 
deasupra oraşului ca nişte planoare sonore ce se pier- 
deau în depărtare. La ceasul acela de dimineaţă, bu- 
levardul larg şi modern ce ducea către clădirea Operei 
de Stat era animat; ştiut este că timişorenii iubesc 
plimbările duminicale. 

Domnul Bartolomeu Grieg se lăsă o vreme purtat 
de torentul vesel al trecătorilor; se simţea bine, în 
largul său. Din pricina dangătelor solemne, i se părea 
că oraşul de când nu-l mai văzuse, nu suferise nici o 
transformare, rămânând acelaşi — maiestuos, cu o 
arhitectură foarte cunoscută şi, de aceea, foarte in- 
timă. Se pomeni în dreptul unei biserici catolice, auzi 
sunetele grave ale unei orgi şi simţi, brusc, nevoia să 
se închine. Intră smerit, se aşeză în ultima strană şi 
ascultă cu ochii închişi glasul celui care, de la amvon, 
înălța cerului rugi în limba latină. leşi după un sfert de 
oră şi mai încrezător în destinul său. Întâlnirea cu 
Marcovici, cu acel om nu lipsit de ciudăţenii, cum îl 

avertizase Romosan, îl neliniştea; avea experienţa 
unor asemenea convorbiri, cunoştea firea negustorilor, 
izbutind dintr-o privire să stabilească cu cine avea de- 
a face. In consecinţă, ştia cum să o cârmească. Nu, nu, 
instinctul acesta, atât de prețuit de amicii lui de acasă 
nu-l indusese niciodată în eroare. Işi făcuse un plan de 
acţiune. Cu domnul Marcovici urma să se întâlnească 
la orele 10, în localul fostului restaurant „Loyd”. De 
cum va intra, va zări în dreapta, lângă ferestrele ce 
dau în stradă, un şir de mese, va număra cinci mese: 
la cea de-a cincea, un bărbat nu prea gras, cu chelie, îl 
va aştepta fumând trabuc şi bând filtru. Domnul Grieg 
hotărâse ca mai întâi să dea târcoale localului; mesele 
fiind aşezate lângă ferestrele ce dau în stradă, îl va 
putea zări astfel pe domnul Marcovici înainte de a 
pătrunde în restaurant. Aşa şi făcu. După ce îşi cercetă 
ceasul de mână, identic cu cel pe care zilele trecute îl 
vânduse lui Romoşan, se îndreptă agale spre 
restaurant. Câteva minute mai târziu, trecu prin drep- 
tul ferestrelor mari; prin perdelele străvezii, de tul, îl 
descoperi pe domnul Marcovici; şedea singur la masă 
şi fuma trabuc. Acţiunea de recunoaştere pe care o 
aprecia ca fiind simplistă, îi întări, totuşi, încrederea în 
destinul fericit al acţiunii. Se întoarse şi fără pic de 
ezitare, intră în localul pe care cândva îl frecventase 
cu destulă fervoare. De pe trotuarul celălalt o tânără 
femeie cu părul roşcat, îmbrăcată într-un taior alb şi 
uşor, înregistrase clipa când Grieg trecuse pragul 
localului. Instinctiv, Grieg numără din nou mesele din 
dreapta. Domnul Marcovici şedea la a cincea şi prin 
fumul trabucului iscodea cu plictis ceaşca din care 
băuse. Se îndreptă spre dânsul, afişându-şi un surâs 
curtenitor şi-l întrebă: 
— Sunteţi domnul Marcovici? 

— Eu, răspunse Marcovici morocănos, de parcă ar 
fi fost trezit din somn. Ai venit de la Arad? 

— Da! 

— Luaţi loc, îl pofti Marcovici, fără să-şi îndulcească 
vorba. 

Domnul Grieg se aşeză şi constată bucuros că 
eventualul client al ceasurilor arăta aşa cum fusese 
descris: un bărbat care, în ciuda celor cincizeci de ani, 
părea mult mai tânăr, cu câteva pete galbene pe 
pielea strălucitoare a cheliei, îmbrăcat neglijent şi 
morocănos, de parcă i s-ar fi înecat corăbiile. 

Chelnerul se prezentă imediat şi îl întrebă politicos 
ce serveşte. Grieg comandă un coniac mare şi o cafea 
turcească. Apoi, urmărindu-l pe ospătar, cercetă 
localul; era aproape pustiu. Dintre cei câţiva 
consumatori, nimeni nu părea să fie interesat de pre- 
zenţa sa la masa domnului Marcovici. 

— Cum, beţi alcool de dimineaţă?! observă domnul 
Marcovici cu un vădit dispreţ. 

— E o chestie de obişnuinţă, se explică Grieg, fără 
a lua în seamă disprețul interlocutorului. 

— Boală curată! 

Domnul Bartolomeu Grieg mai constată nu fără 
plăcere, că în sfârşit avea de-a face cu un tip clasic de 
negustor, şiret, avar şi, pesemne, cu mulţi bani la 
ciorap. Faţa lui puţin congestionată exprima o 
continuă nemulţumire. Părea parcă nemulţumit că-i 
duminecă, că oamenii se plimbă, că Grieg ceruse 
coniac, că i se oferea să cumpere ceasuri de vânzare, 
că fumează trabuc... 

— Discutăm aici? întrebă Grieg. 

— Da, încuviinţă Marcovici fără prea multă plăcere. 

„Dacă dumnealui îşi închipuie cá o să-i dau marfa 
de pomană, se gândi Bartolomeu Grieg, se înşală... Imi 
place însă tipul.” 

— Domnul Romoşan mi-a vorbit de dumneavoas- 
tră. Mi-a spus că v-ar interesa ceasurile mele... 

Marcovici îl privi rece, prin fumul trabucului: 

— E un fel de a spune... ce-i aia că m-ar interesa?... 
Cu ceasurile sau fără ceasurile dumneavoastră... mi-e 
totuna... 

„Acest domn Marcovici, îşi spuse Grieg, ar putea să 
fie mai politicos!” 

— Să vorbim atunci despre vreme, propuse Grieg 
cu ironie. 

Chelnerul îi servi cele comandate. Marcovici nu-şi 
ascunse disprețul când îl văzu sorbind din coniac. Lui 
Grieg îi veni să râdă: „Zgârcit mai trebuie să fie... Ar fi 
putut să-şi schimbe cămaşa, e neagră pe la guler şi la 
mâneci. Tipul îmi aminteşte de un film...” 

— Domnule Grieg, zise Marcovici pe neaşteptate, 
sunt grăbit. 500 de lei bucata... 

Grieg nu răspunse imediat, dar când se hotărî s-o 
facă se arătă categoric în pretenţiile sale: 

— 650 de lei... 

Marcovici nu reacţiona în nici un fel, de parcă n-ar 
fi auzit cuvintele celuilalt. Ducea rareori ceaşca la 
gură, şi atunci sorbea cu zgârcenie. 

— Asta-i ultimul cuvânt? întrebă Marcovici după un 
timp. 

— Luaţi toată cantitatea? 

— Toată. 

— Atunci, o să-mi daţi 600 de lei pe bucată. 

— 500... 

— 600. Asta-i ultimul preţ. Şi aici ne oprim. 

— lau toată cantitatea. 

— De aceea si cer 600 de lei. 

Lui Grieg i-ar fi venit uşor să mai reducă din pret, 
nu voia însă s-o facă. li dăduse lui Romoşan cuvântul 
de onoare că va obţine, pentru efortul depus şi riscul 
la care se supusese, un comision de 5 000 de lei. Cea- 
sornicarul, judeca străinul, merita această recom- 
pensă. Şi apoi, trebuia să-i închidă şi gura. Totodată 
simţi că pe Marcovici îl interesau totuşi ceasurile, şi de 
aceea se menţinu într-una, cu încăpățânare, la acelaşi 
preţ. În cele din urmă, domnul Marcovici se dădu 
bătut. 

— Cum procedăm? se interesă. Ai ceasurile la 
dumneata? 

Bartolomeu Grieg se gândise din vreme la 
eventualitatea unei asemenea concluzii. 

— Nu, nu le-am adus cu mine. Vă propun însă să 
veniţi la Arad, să luaţi o cameră la hotel „Conti- 
nental”... 

Marcovici nu-l lăsă să termine: 

— Nu-mi convine, nu, nu, nu-mi convine... 

— Nu înţeleg de ce? se arătă Grieg nedumerit... 

— Prea multe cheltuieli, trenul, hotelul. Nu-mi 
convine. Marcovici trase iritat din trabuc. 

— Bine, domnule Marcovici, dacă aşa stau lucru- 
rile, poftim, suport eu cheltuielile, propuse Bartolomeu 
Grieg. O să ocupați la hotelul din Arad o cameră, pe 
urmă o să veniţi la mine... 

Marcovici i-o reteză din nou: 

— Nu, nu-mi convine... 

— Nu înţeleg, mărturisi Grieg din nou. 

— Nu vreau să vin eu la dumneata în cameră... 

— Bine, atunci o să vin eu la dumneavoastră... Vá 
predau ceasurile, îmi daţi banii... 

— Asa da, se învoi Marcovici, care nu lăsa să se 
creadă de loc că ar fi mulţumit de tranzacţia încheiată. 
Pe când? mai întrebă el. 

— Azi e duminecă... marţi vă aştept la hotel. O să 
aflu la ce cameră aţi tras şi o să vă chem la telefon. 

Marcovici scoase din buzunarul de la vestă un ceas 
vechi „Omega”, îl cercetă morocănos, apoi zise 
solemn: 

— Domnule, sper că am de-a face cu un om de 
cuvânt. Nu mi-ar conveni să mă deplasez până la Arad 
şi să nu te mai găsesc. Deşi sunt un om suferind, un 
biet pensionar, pentru mine timpul continuă să 
însemne bani... Mostra de la Romoşan rămâne la mine 
drept gaj; o pierzi dacă m-ai pus degeaba pe drumuri. 

Domnul Grieg fu de acord cu condiţia fixată şi în- 
cercă încă o dată să-l asigure că deplasarea nu-i va fi 
zadarnică. 

— Ein mann, ein vort! 

Marcovici se ridică primul de la masă, numără de 
câteva ori banii pentru plata consumaţiei, îi lăsă lângă 
ceaşca goală, îşi luă apoi din cuier pălăria, umbrela, şi 
ieşi din local, nu însă înainte de a-l fi salutat, tot 
morocănos, pe Grieg. Lăsase lângă ceaşcă exact cât 
consumase: nici un ban mai mult, nici un ban mai 
puţin... 

Grieg surâse ironic: „Zgârcit mai e!” Totuşi, con- 
vorbirea lor scurtă, fără ifose, şi de aceea convin- 
gătoare, îi plăcuse şi se gândi cu recunoştinţă la cea- 
sornicarul din Arad. 


VI 

De mai bine de treizeci de minute Bartolomeu 
Grieg şedea în holul hotelului, cufundat într-un fotoliu, 
şi citea cu mult interes o revistă umoristică de peste 
hotare. Îşi alesese un loc bun, în spatele unei coloane 
de susţinere a plafonului, de unde putea să vadă, fără 
ca în schimb să fie văzut, cine intra sau ieşea din 
hotel. 

În jurul orei unsprezece se ivi şi domnul Marcovici. 
Părea furios şi nemulţumit. Fuma tot trabuc, îşi trecea 
nervos pardesiul de pe un braţ pe celălalt. Grieg îl auzi 
vorbind repezit cu salariatul de la recepţie, căruia îi 
ceru o cameră, reproşându-i că preţurile camerelor 
sunt scumpe. Funcţionarul încercă să fie cât mai calm 
şi mai politicos. 

Ferit de paginile larg desfăcute ale revistei, domnul 
Bartolomeu Grieg urmărea amuzat fiecare pas al 
ciudatului său client. Marcovici ducea cu sine o va- 
lijoară... „Pesemne acolo îşi ţine banii”, gândi străinul. 
Liftierul se grăbi să-i vină în ajutor şi să-i ia din mână 
valiza şi pardesiul, dar Marcovici îl îmbrânci şi ţipă la el 
destul de tare: „Nu pune mâna!” Apoi urcă să-şi ocupe 
camera, iar Bartolomeu Grieg îl auzi pe receptioner 
spunându-i unui coleg că s-a săturat de asemenea 
clienţi neciopliţi. Pe vremuri, când fusese salariatul 
firmei ,,Aro” din Braşov, clienţii erau de alt soi, mai 
politicoşi, mai binevoitori, de ţi-era mai mare dragul 
să-i serveşti. Grieg mai zăbovi un timp în fotoliul său. 
Nu observă nimic care ar fi putut să-l îngrijoreze. Se 
ridică şi se îndreptă spre cele doua cabine telefonice 
din hol. Şi, deşi în prima cabină se afla un telefon 
intern, Grieg preferă cea de a doua, unde se găsea 
instalat un telefon public. Introduse o fisă în aparat, 
formă numărul centralei telefonice a hotelului şi, când 
i se răspunse, ceru legătura cu camera domnului 

30 


Marcovici. După o clipă, recunoscu în pålnia 
receptorului glasul ursuz al clientului. 

— Bine aţi venit, domnule Marcovici! îi ură Grieg. 

— Unde sunteţi? 

— Nu departe de dumneavoastră... Totul e în 
ordine? 

— În ordine. Dar în privinţa dumitale? 

— Nici o grijă. Să nu părăsiţi camera. Să mă aş- 
teptaţi! 

— Bine! se învoi Marcovici. 

După această scurtă convorbire, Grieg se întoarse 
la locul său şi reluă, la fel de degajat ca şi înainte, 
lectura revistei. 

În vremea asta, Marcovici îşi scoase haina şi o 
aruncă neglijent pe pat. Se aşeză într-un fotoliu şi, 
mutându-şi trabucul dintr-un colţ al gurii în celălalt, se 
apucă să-şi studieze valijoara aşezată cu grijă pe 
masă. După un timp, tresări. Rămase încremenit lo- 
cului, cu trabucul în colţul gurii. Auzise paşi la uşă. Se 
ridică atent şi în vârful picioarelor, se apropie de uşă. 
Trase cu urechea, apoi, brusc, o deschise. Nu, nu era 
nimeni; doar ceva mai încolo, o femeie de serviciu 
freca parchetul. Bombănind, Marcovici închise uşa şi 
se apucă să umble prin cameră ca un leu într-o cuşcă. 
După alte cincisprezece minute, mai primi un telefon. 
Acelaşi Grieg îl ruga să nu plece din cameră. După alte 
douăzeci de minute, Grieg îl rugă politicos să nu-şi 
piardă răbdarea şi să-l aştepte. La cel de al patrulea 
sau al cincilea telefon, Marcovici nu se mai putu 
stăpâni şi trase o înjurătură, dar Grieg nu-l luă în 
seamă şi, cu o voce mieroasă, îl rugă să aibă răbdare 
şi să rămână locului. „Până când?” urlă Marcovici şi 
trânti telefonul. 

Abia după cinci sau şase ore de la sosirea sa în 
oraş, Marcovici auzi câteva ciocănituri discrete în uşă. 
Se ridică în picioare şi deveni atent. Bătăile se 
repetară, şi Marcovici, oarecum tulburat, se grăbi să 
deschidă. Aflându-l în prag pe Bartolomeu Grieg, 
răsuflă uşurat şi nu se ruşină să-l poftească grosolan: 

— Hai odată, dom'le, ce dracu’ eşti om de cuvânt, 
sau ce naiba?! Nu ţi-e ruşine să mă laşi atâta să 
aştept? 

Străinul nu se lăsă intimidat de izbucnirea lui 
Marcovici. Intră cu un aer indiferent, cu mâinile în- 
fundate în buzunarele pantalonilor. Prevăzător, Mar- 
covici încuie uşa şi scoase cheia. Continuă apoi să-i 
arate nemulţumirea: 

— Mă crezi la cheremul dumitale. Mă aduci aici şi 
mă laşi să aştept ore în şir... Timpul înseamnă bani. Să 
ştii că o să te coste — o să-ţi dau mai puţin cu zece lei 
de bucată. 

— Să lăsăm supărarea, zise Grieg împăciuitor. lar 
în ceea ce priveşte preţul, nici un bănuţ mai puţin. 

Marcovici îl examina mai atent pe proprietarul 
ceasurilor. De o eleganţă sobră, cum de altfel obser- 
vase şi cu ocazia primei lor întâlniri, purta un costum 
sport, uşor, cu o vestă de altă culoare decât a hainei, 
iar la gât, în loc de cravată, îşi fixase de astă dată un 
papion albastru. Mai observă intrigat că Bartolomeu 
Grieg venise cu mâna goală. Se uită mâniat la el şi-l 
întrebă: 

— Unde-s ceasurile? 

— Aţi adus banii? i-o întoarse Grieg. Marcovici puse 
mâna pe valijoară. | se păru că acelaşi gest ar fi vrut 
să-l facă şi Grieg. 

— Nu pune mâna! îl opri Marcovici. Să văd mai 
întâi ceasurile. 

Bartolomeu Grieg îi zåmbi batjocoritor. Îşi înfundă 
din nou mâinile în buzunare, şi, neluându-şi privirile 
ironice de la Marcovici, începu să se legene, înălţându- 
se în vârful picioarelor, apoi lăsându-se lent pe călcâie. 

— Le-ai adus? repetă Marcovici neliniştit între- 
barea. 

— Le-am adus, răspunse Grieg la fel de ironic. 

— Unde sunt? Nu văd să fi adus cu dumneata 
vreun pachet, vreo servietă... 

— N-am nevoie de nici o servietă. Ceasurile sunt 
aici, la mine. Grieg îşi descheie haina şi-şi arătă vesta. 

— Nu înţeleg! recunoscu Marcovici. 

— O să înţelegi imediat, zise Grieg. Câte ceasuri 
am zis? 

— Cincizeci, şopti Marcovici. 

— Exact, cincizeci... 

Cu mişcări încete, domnul Bartolomeu Grieg se 
dezbrăcă de haină, aruncând-o pe pat alături de cea a 
lui Marcovici. Apoi, cu aceleaşi mişcări lente, sub ochii 
perplecşi ai clientului, îşi descheie nasturii de la vestă. 
O scoase, dar nu o aruncă, ci o întoarse pe dos, şi 
astfel o arătă celuilalt. Marcovici scoase o exclamaţie 
de uimire. Vesta era căptuşită cu ceasuri. Cincizeci de 
ceasuri... Grieg îşi ţinea vesta şi o flutura pe sub 
privirile clientului. 

— Vezi, am adus ceasurile, dar dumneata ai adus 
banii? 

Marcovici nu mai apucă să răspundă. Uşa încuiată 
se deschise fulgerător şi în cameră dădură buzna doi 
inşi. 

— Sus mâinile! 

Luat prin surprindere, Bartolomeu Grieg ridică 
mâinile şi, o dată cu ele, şi vesta cu ceasuri. In aceeaşi 
clipă, unul dintre cei doi îl fotografie. Grieg îngălbeni. 

Cu ochii ieşiţi din orbite, îl căută desperat pe 
Marcovici. Constată însă cu uluire că partenerul său de 
afaceri stătea cu mâinile în buzunar, legănându-se 
când pe vârfurile picioarelor, când pe călcâie, 
măsurându-l batjocoritor, îl auzi spunând: 

— De obicei, domnule Bartolomeu Grieg, unui om îi 
bate doar un ceas, dumitale ţi-au bătut dintr-o dată 
cincizeci de ceasuri. E ceva... Apoi, adăugă: Domnule 
Bartolomeu Grieg, în numele legii eşti arestat... Şi- 
acum, pune-ţi vesta! Aşa! Şi haina! 

Grieg se supuse. După ce îşi îmbrăcă şi haina, în- 
drăzni să întrebe: 

— Unde mă duceţi? 

— La miliţie, răspunse „Marcovici”. Dă-mi voie să 
mă prezint, sunt căpitanul Vasile Coman, anchetatorul 
cazului Bartolomeu Grieg... 


VII 


— Încolo, tovarăşe colonel, raportă căpitanul Co- 
man, totul a mers aşa cum am pregătit din vreme. 
După ce Grieg a intrat în camera mea, am avut grijă 
să încui uşa, să scot cheia. Apoi, tovarăşii Mărgeanu şi 
Nicolau, care stăteau la pândă, au descuiat uşa cu 
cheia lor şi, aşa cum arată fotografia, au intrat la 
momentul oportun... 

Coman tăcu şi-l iscodi cu coada ochiului pe loco- 
tenentul Mărgeanu, subalternul său, care izbutise să-l 
fotografieze pe Grieg cu vesta ridicată deasupra 
capului. 

Colonelul Násturescu luá de pe birou fotografia lui 
Grieg şi-o mai cercetă o dată. Zâmbi, ca şi când ar fi 
vrut să spună: „Nostimă fotografie”. 

— Aş vrea ca încă mâine să-i trimiteţi cetăţeanului 
Romoşan o scrisoare da mulţumire, le vorbi 
comandantul, privindu-i gânditor. E de prisos să subli- 
niez importanţa sesizării lui. El ne-a pus pe urmele 
acestui neobişnuit tip de contrabandist... Însă după 
câte înţeleg, cazul se complică prin apariţia neaştep- 
tata a unei femei... 

Căpitanul Coman sa uită întrebător la locotenentul 
Mărgeanu: „Care va să zică, ai noutăţi?” Locotenentul 
înţelese întrebarea din privirile „fostului afacerist 
Marcovici” şi-i ceru colonelului  îngăduinţa să 
raporteze. 

— Poftim, aveţi cuvântul! îl îndemnă colonelul, 
aruncându-i în acelaşi timp lui Coman o privire voit 
şireată. 

Mărgeanu împlinise nu de mult treizeci de ani, dar, 
în ciuda tinereţii sale, trecea drept unul dintre cei mai 
talentaţi ofiţeri ai Direcţiei regionale de miliţie. Scund, 
pirpiriu, cu o căutătură de cele mai multe ori 
inexpresivă, îţi lăsa impresia unui intrus în treburile 
juridice. Cine nu-l cunoştea îndeaproape se înşela. Cei 
care-l cunoşteau, însă, aminteau de el ca de un 
anchetator deosebit de abil şi de înzestrat. 

— Este vorba de domnişoara Emanuelle Masereel, 
venită la Arad în ajunul sosirii lui Bartolomeu Grieg, 
începu Mărgeanu să-şi prezinte raportul. Vorbea fără 
să-şi cerceteze carneţelul din mână. Are 31 de ani, 
înaltă, statuară. Culoarea părului n-am izbutit s-o 
stabilesc... Şi-o schimbă în fiecare zi, astăzi e din nou 
blondă... Într-un cuvânt, este o femeie frumoasă, cu o 
privire voluntară şi energică. 

— E din aceeaşi localitate cu Grieg? întrebă colo- 
nelul. 

— Da. Nu ştie însă româneşte, sau se preface. 
Rămâne să stabilim... Am ajuns s-o identificăm 
aproape întâmplător. După sesizarea venită din partea 
ceasornicarului, am început supravegherea lui Grieg... 
Şi prima descoperire făcută a fost aceasta: o femeie îl 
supraveghea îndeaproape pe Grieg. 

— „frumoasă, statuară, blondă, interveni căpitanul 
Corman, ştergându-şi chelia de transpiraţie. 

— In ziua aceea era şatenă, preciza Mărgeanu 
zâmbind. Atunci am schimbat tactica: am botărât să-i 
supraveghem pe amândoi. 

Locotenentul tăcu, îşi frunzări carnetul. 

— Continuă, te rog, îl îndemnă colonelul. 

— Rând pe rând, am stabilit că este vorba de o 
concetăţeană a lui Grieg, că locuieşte la acelaşi hotel, 
că evită să-l întâlnească. 

— Şi nu s-au întâlnit? 

— Nu. 

— Deci, Grieg nu ştie de prezenţa ei? întrebă 
colonelul în continuare. 

— Sau poate că nu vrea să ţină seama de prezenţa 
ei, interveni Coman, scoţându-şi o ţigară de foi, dar nu 
şi-o mai aprinse, căci colonelul îi făcu semn să se 
abţină: nu suporta mirosul. 

— E o întrebare la care încă nu pot să răspund, 
recunoscu Mărgeanu. Nu ştiu dacă Grieg a observat-o, 
dacă şi-a dat seama că e supravegheat de o femeie. 
Presupun însă că se cunosc. Numai aşa se explică 
faptul că Emanuelle Masereel stă în umbră şi evită cu 
prudenţă întâlnirile. 

— Şi cum, chiar tot timpul s-a ţinut după Grieg? 
întrebă Coman. 

— Da... a fost şi la Timişoara, în dumineca aceea... 

— Ce face în momentul de faţă? se interesă colo- 
nelul. 

— A înţeles că Grieg a fost arestat. Acum treizeci 
de minute a cerut direcţiunii hotelului să-i completeze 
urgent formele de plecare. Are un tren abia mâine 
dimineaţă. 

Locotenentul Mărgeanu tăcu şi se uită fix în ochii 
comandantului. Acesta, după o scurtă pauză, îl în- 
trebă: 

— Ce propui? 

— S-o reținem. 

— N-avem nici un motiv plauzibil, am săvârşi o 
ilegalitate. S-o reținem numai pentru că l-a urmărit pe 
Grieg? 

— Avem un motiv, răspunse Mărgeanu. Într-una 
din zile, la o oră când Grieg se afla la braserie, dum- 
neaei, folosindu-se de un speraclu a intrat Ín camera 
lui. Cred, deci, că o putem reține pentru confruntarea 
cu un ins arestat pe motive juridice temeinice si în a 
cărui cameră a pătruns pe ascuns. 

Colonelul îşi aruncă privirile spre Coman. Voia în 
felul acesta să-i ceară părerea. Căpitanul înțelese. 
Zise! 

— Grieg a foat prins în flagrant delict, şi nu-şi va 
tágádui vinovatia, dar nu cred că o să ne spună mai 
mult. E limpede însă că Emanuelle Masereel îl 
cunoaşte foarte bine... O confruntare n-ar strica. 

— Motivul pentru a o invita aici există, preciză 
Mărgeanu încă o dată. 

— Bine, aprobă comandantul, în concluzie, chiar în 
cursul zilei de astăzi îl veţi interoga pe Grieg şi veţi 
realiza confruntarea. Fiţi cu băgare de seamă, în spe- 
cial cu domnişoara Emanuelle. S-a înţeles? 

— Da, să trăiţi! 

— Si nu uitati de scrisoarea de multumire cátre 
ceasornicarul Romosan. 

Domnisoara Emanuelle Masereel trecu pe la Biroul 
de voiaj, îşi reglementă formele de plecare, apoi se 
înapoie la hotel. Nu urcă în camera ei, ci rămase în 
hol. Căută un loc mai ferit şi se aşeză într-un fotoliu, în 
faţa unei măsuţe. Scoase din poşeta-i albă, de piele, o 
ilustrată şi se pregătea tocmai s-o completeze, când în 
holul hotelului se ivi locotenentul Mărgeanu. O zări din 
prima clipă şi se duse la ea. Străina lăsă scrisul şi, 
presimţind ceva, ascunse repede ilustrata în poşetă. 

— Domnişoara Emanuelle Masereel? o întrebă lo- 
cotenentul în limba germană, pe un ton foarte poli- 
ticos. 

Străina îl privi un moment clipind rar din genele-i 
mari şi rimelate. Răspunse tot în germană: 

— Da, eu sunt! Ce doriţi? 

— Îmi permiteţi, întrebă Mărgeanu, să iau loc? 

— Poftim, îl invită ea, să ştiţi însă că sunt grăbită. 

— Sunt locotenentul de miliţie Grigore Mărgeanu, 
se prezentă el după ce luă loc în fotoliul din faţa 
străinei. 

— E oare ceva în neregulă cu paşaportul meu? în- 
trebă femeia, măsurându-l de astă dată cu un aer în- 
grijorat. Direcţia hotelului, după câte ştiu, s-a îngrijit 
să-mi îndeplinească formalităţile de plecare. 

— Domnişoară, aş dori ca prezenţa mea să nu vă 
neliniştească. Paşaportul dumneavoastră e în ordine şi 
nimeni nu vă poate opri să plecaţi. Dacă nu mă înşel, 
plecaţi mâine cu expresul? 

Emanuelle Masereel şedea cufundată în fotoliu, pi- 
cior peste picior, ţinându-şi poşeta pe genunchi şi se 
uita fix la chipul inexpresiv al ofițerului. Tocmai chipul 

38 


ásta o nelinistea cel mai mult, dar se strádui sá nu-si 
trádeze temerile. Ráspunse: 

— Da, plec måine. 

— V-am ruga, continuă Márgeanu cu acelaşi ton 
indiferent, să mă însoţiţi la secţia noastră de miliţie, 
doar pentru câteva mici informaţii. Locotenentul îşi 
scoase legitimaţia şi i-o arătă. 

Străina refuză să citească legitimaţia şi, cu un aer 
de femeie jignită, exclamă: 

— Domnule, nu vă permit... Drept cine mă luaţi?! 
Părea sincer indignată de propunerea ofițerului de 
miliţie. Ridicase glasul ca să fie auzită, dar holul, la ora 
aceea, era pustiu. 

— Domnişoară, zise Mărgeanu, nelăsându-se inti- 
midat de reacţia străinei, nu vă impacientaţi. E spre 
binele dumneavoastră... 

— Mă voi plânge la... 

— Nu e cazul, o linişti Mărgeanu, şi v-aş ruga să 
mă ascultați până la capăt. 

— Nu vă cunosc, nu mă interesează ce spuneţi, n- 
am chef să vă mai ascult... Obrajii i se împurpurară, 
vru să se ridice, dar Mărgeanu, calm, o opri din nou: 

— E în interesul dumneavoastră să mă ascultați 
până la capăt. 

— Nu vă înţeleg, se apără ea din nou, însă rămase 
locului, cufundată în fotoliu. 

— Fumaţi? o întrebă brusc Mărgeanu, întinzându-i 
pachetul „Virginia”. 

— Mulţumesc... am ţigările mele, spuse ea rece. Vă 
rog, mă grăbesc... 

— Zilele trecute, mai exact miercuri la orele 14, aţi 
fost văzută intrând în camera cu numărul 15, în timp 
ce locatarul ei se afla în braserie. 

Márgeanu făcu o pauză: ochii lui mici, care păreau 
şterşi la prima vedere, sclipiră. O văzu pe Emanuelle 
Masereel pălind. 

— Aţi intrat, continuă Mărgeanu cu încăpățânare, 
folosindu-vă de un şperaclu. 

— E o provocare... 

—  Domnişoară, i-o reteză locotenentul, vă 
sfătuiesc să nu vă mai jucaţi cu cuvintele. 
Concetăţeanul dumneavoastră, Bartolomeu Grieg, 
reclamă că i-ar fi dispărut ceva din cameră... 

— Bine, dar... 

— Domnişoară, nu vrem să ne amestecăm în rela- 
tiile dumneavoastră cu domnul Grieg. Tot ceea ce 
vrem este ca domnul Grieg să nu rămână cu o părere 
proastă despre personalul hotelului „Continental”... 

— Bine, dar eu n-am intrat, se apără ea fără con- 
vingere. 

— Domnişoară, este de prisos... 

Locotenentul Mărgeanu scoase o fotografie şi i-o 
întinse: 

— Vă recunoaşteţi? E luată în clipa în care aţi pă- 
răsit camera 15... Observati, numărul camerei se vede 
destul de clar! Afară ne aşteaptă o maşină. Într-o oră, 
maximum două, sunteţi înapoi. Vă făgăduiesc. 

Emanuelle Masereel se ridică încet. Era mult mai 
înaltă decât Mărgeanu. Deschise poşeta, se privi într-o 
oglinjoară, apoi zise: 

— Să mergem! 

Şi locotenentul îşi dădu seama, după felul în care 
pronunţase cele două cuvinte, că străina îşi recăpă- 
tase calmul. 

VIII 


În vremea aceasta, căpitanul Coman se ocupa de 
interogarea  arestatului Bartolomeu Grieg. Treaba 
mergea ca pe roate, fără eforturi prea mari din partea 
anchetatorului, ceea ce pe Coman îl mulțumea, dar 
numai până la un punct. Grieg n-avea cum să se 
eschiveze, doar cu ofiţerul Coman şi nu cu altcineva 
tratase vânzarea ceasurilor. Fusese atât de bine 
încolţit, încât nu mai avea cum să-şi nege faptele. 
Recunoscuse imediat infracțiunile săvârşite. Rostise 
chiar: „Am călcat în câteva rânduri legile ţării dum- 
neavoastră. Prima oară la punctul de frontieră, când 
am trecut în chip fraudulos cele cincizeci de ceasuri. A 
doua oară, când am vândut ceasornicarului Romoşan 
un ceas de aur. A treia oară, când am încercat să 
vând, în mod fraudulos, cele cincizeci de ceasuri.” 
Grieg ceruse să se consemneze în procesul verbal că 
regretă faptele săvârşite şi că, din capul locului, a 
înţeles să nu facă greutăți anchetatorilor, 
recunoscându-şi vinovăția. 

În general, domnul Bartolomeu Grieg nu părea 
afectat de cele petrecute, de parcă s-ar fi aşteptat să 
fie arestat. Chipul lui exprima o linişte adâncă, de om 
cumpănit, care n-are de ce să se teamă. Nu-l enerva 
repetarea unor întrebări, insistenţele anchetatorului. 

— Domnule Grieg, dacă aţi fi plasat ceasurile, aţi fi 
încasat 25 000 lei. Ce aţi fi făcut cu o sumă atât de 
importantă? 

— Mi-aş fi continuat călătoria prin România şi, 
bineînţeles, i-aş fi cheltuit, răspunse Grieg pentru a 
treia oară. 

— Bine, bine, spuse Coman, dar ceasornicarului 
Romosan i-ati declarat că aveţi aici nişte neamuri şi că 
aţi vrea să ie lăsaţi bani. 

— L-am minţit. Trebuia să născocesc un motiv. 

— În ţara dumneavoastră cu ce vă ocupați? 

— Sunt comis-voiajorul unei agenții pentru 
vânzarea ceasurilor, răspunse Grieg, uitându-se fix în 
ochii anchetatorului. Ca să vizitez oraşul adolescenţei 
mele, îmi venea mai uşor să fac rost de cincizeci de 
ceasuri, decât de o sumă de lei, echivalentă cu valoa- 
rea valutei forte din ţara mea... Sunt, totuşi, un om cu 
posibilităţi materiale modeste, se explică Grieg pentru 
a nu ştiu câta oară. 

Căpitanul Coman ar fi putut să se declare satisfă- 
cut. Prezenţa, însă, a Emanuellei Masereel pe urmele 
unui „comis-voiajor” îl determina să privească răs- 
punsurile arestatului cu o oarecare rezervă. 

— Aşadar, reluă Coman câteva întrebări, aţi locuit 
în Arad? 

— Da, până în 1938. Tatăl meu a fost directorul 
unei bănci din localitate. În 1938 a fost rechemat la 
centrala din S. Fiind social-democrat, naziştii l-au 
arestat şi l-au trimis într-un lagăr, de unde nu s-a mai 
întors. După război, am început să mă ocup cu 
comerţul de ceasuri... Sunt comis-voiajor. 

— De unde îl cunoaşteţi pe Gheorghe Cosma? 

— A fost servitorul nostru. Ştiam că trăieşte, mai 
ştiam că locuieşte în casa cumpărată cu banii împru- 
mutaţi de la tatăl meu. A fost un servitor credincios. 
Am fost la el chiar din prima zi, am lăsat acolo vesta 
cu cele cincizeci de ceasuri. Socoteam că la hotel 
vesta ar fi fost în pericol. 

— E tot ceea ce îmi puteţi declara în legătură cu 
Gheorghe Cosma? 

Grieg căzu pe gânduri. Nu lăsă însă întrebarea fără 
răspuns: 

— L-am întrebat dacă pot să am încredere în 
Romoşan. Mi-a răspuns afirmativ. 

Coman vru să pună o nouă întrebare, dar în ace- 
eaşi clipă în încăpere intră locotenentul Mărgeanu. Se 
apropie de biroul lui Coman şi îi şopti acestuia ceva la 
ureche. 

— Bine, bine, zise Coman cu glas tare. Ad-o aici. 

Scurta convorbire dintre cei doi ofiţeri nu avu darul 
să-l tulbure pe arestat, care continua să şadă liniştit, 
ca şi cum nu s-ar fi aflat în cabinetul unui anchetator, 
ci undeva, la o discuţie reconfortantă cu nişte prieteni. 

Deodată, îşi făcu apariţia Emanuelle Masereel. 
Bartolomeu Grieg sări ca ars de pe scaun, de parcă l- 
ar fi aruncat în sus un arc puternic. 

— Emmi, tu aici?! exclamă el în germană. 

Apoi încremeni locului, cu o privire tâmpă. Obraijii i 
se goliră de sânge. Faţa-i deveni ca de ceară. Se 
clătină şi, fără să-şi ia ochii de la femeia aceea fru- 
moasă, se lăsă încet, istovit parcă, pe scaun. 

«,„Lovitura” s-a produs, gândea Coman, să vedem 
acum ce legătură există între ei.» Îi făcu semn lui 
Mărgeanu să-i ofere femeii un scaun. Ea se aşeză şi 
nu-l mai învrednici pe Grieg nici măcar cu o privire. 
Coman o studie şi-şi dădu seama că pirpiriul Mărgeanu 
o descrisese exact. Emanuelle Masereel era statuară 
şi-şi impunea în chip strălucitor frumusețea. 
Locotenentul Mărgeanu se aşeză lângă Coman şi-l 
întrebă dacă poate să înceapă confruntarea. Coman 
nu prea vorbea bine limba celor doi străini, dar o 
înţelegea perfect şi-i şopti: „„Dă-i dramul!” 

— Domnişoară Emanuelle Masereel, după cum s-a 
văzut, domnul Bartolomeu Grieg vă este o persoană 
cunoscută. 

— Chiar foarte cunoscută, răspunse ea cu o ironie 
ce şi-o stăpânea cu greu. 

— Domnişoară Emanuelle Masereel. cunoscutul 
dumneavoastră a călcat legile ţării noastre, trecând la 
frontieră, în mod fraudulos, obiecte ce se cereau 
declarate. Mai exact, s-a făcut vinovat de contra- 
bandă. Cum vă explicaţi comportarea faţă de un ase- 
menea infractor? Domnul Grieg soseşte la Arad şi se 
instalează la hotel pe data de 11 mai. Dumneavoastră 
cu o zi înainte. ÎI cunoaşteţi pe Grieg, dar evitaţi 
întâlnirile cu dânsul. În schimb, nu v-aţi eschivat de a-l 
urmări tot timpul. 

— Emmi! şuieră printre dinţi, cu ură, Bartolomeu 
Grieg. 

— De ce în ziua de 15 mai, ştiindu-l pe domnul 
Grieg la braserie, aţi intrat, cu ajutorul unui şperacilu, 
în camera sa? 

Grieg nu se mai putu stăpâni şi înjură grosolan în 
limba Emanuellei Masereel. 

— Vă rog, domnule Grieg, i se adresă Mărgeanu 
arestatului, mai mult respect faţă de anchetă. Nu 
uitaţi, mai e de faţă şi o femeie... 

Coman înţelese şi aprecie „stilul” lui Mărgeanu; 
izbutise, prin întrebările sale, nu numai să-l aţâţe pe 
Grieg, ci să-l şi enerveze. „Fără îndoială, vor urma 
mărturisiri revelatorii”, gândi Coman. 

— Ce legături există între dumneavoastră şi ares- 
tat, de ce l-aţi urmărit? 

Emanuelle Masereel clipi des din genele ei mari şi 
negre. Îşi scoase din poşetă o ţigară, şi-o aprinse la 

flacăra unei brichete minuscule, apoi îi aruncă lui 
Mărgeanu o privire de ingenuă. 

— Înainte de a răspunde, zise ea măsurându-i pe 
anchetatori prin fumul străveziu al ţigării, vă rog să-mi 
spuneţi dacă în ce mă priveşte am călcat cumva legile 
ţării dumneavoastră. 

— Nu, domnişoară, preciză locotenentul. Aţi 
urmărit un compatriot, vă interesează! Mărgeanu tăcu 
o clipă, îşi scoase o ţigări pe urmă spuse: Nu vă 
supăraţi, aveaţi o brichetă... 

Emanuelle Masereel tresări abia perceptibil. Se 
uită pieziş la Grieg. Acesta zâmbea batjocoritor, cu 
gura până la urechi. Neliniştea abia perceptibilă a 
femeii i se transmise în degetele-i lungi şi frumoase şi 
anchetatorii observară acest lucru. Degetele ei avură 
un moment de şovăire, apoi deschise poşeta. 

— Poftim! zise ea întinzându-i bricheta. Ofiţerul o 
luă în palmă, o studie nu fără o expresie de admiraţie, 
după care îşi aprinse ţigara. l-o înapoie spunându-i: 

— Vă mulţumesc, aş vrea însă să-mi arătaţi şi 
cealaltă brichetă. 

Grieg izbucni într-un hohot de râs. 

— Te-ai ars, Emmi! se bucură el. 

Fu rândul femeii să-i arunce o căutătură rece, plină 
de ură. Şi pentru că Mărgeanu rămăsese cu mâna 
întinsă, Emmanuelle Masereel scotoci poşeta şi scoase 
la iveală o a doua brichetă care, la prima vedere, 
părea identică cu cealaltă. Mărgeanu o privi ca pe o 
jucărie, apoi i-o dădu lui Coman. După ce o cercetă, 
ofiţerul apăsă un buton de pe birou. Se ivi un 
plutonier-major. 

— Du-o tovarăşului Nicolescu, îi ordonă Coman, 
dându-i bricheta. Roagă-l din partea mea să develo- 
peze filmul cât mai urgent... Aşteptăm rezultatul... 

Plutonierul ieşi, urmărit de ochii acum nepăsători 
ai femeii. 

— N-am fotografiat nimic din ceea ce ar putea să 
vă supere, mărturisi ea. Vă veţi convinge. Vă răspund 
însă cu plăcere la întrebările dumneavoastră. 

— Vă rog, îi aminti Mărgeanu, ce legătură există 
între dumneavoastră şi arestat? De ce l-aţi urmărit? 

— Vă reafirmaţi declaraţia, zise femeia, că n-am 
călcat cu nimic legile ţării dumneavoastră? 

— Da, cu rezerva developării filmului... 

— Voi putea pleca mâine dimineaţă?... 

— Repet... depinde de film. Încolo, n-avem nici un 
motiv să nu vă lăsăm. Cine-i domnul Bartolomeu 
Grieg? 

— Atunci am să vă răspund cu plăcere, se învoi 
femeia cu cinism. 

— Emmi!... gemu Grieg. 

— Bartolomeu Grieg face parte din organizaţia de 
contrabandişti „Macul roşu”. 

— Emmi! 

— A operat în multe ţări. Contrabandă variată, în 
ultima vreme. Ne ocupăm şi cu sustragerea unor 
valute forte din ţările pe care le „vizităm”. 

— Cu ce scop? întrebă Mărgeanu. 

— Nu cunoaştem niciodată scopul... „Şeful” nu 
vrea să ne încarce conştiinţele. 

— Dumneata, domnule Grieg, cunoşti scopul? 

— Nu, nu-l cunosc nici eu! 

— L-am însoţit pe Grieg de multe ori în acţiunile 
sale. Mă dădeam drept nevasta lui. Şeful îmi încre- 
dinţase misiunea să-l supraveghez. De la o vreme 
începuse să ne tragă clapa. Şeful bănuia că pune de-o 
parte valută şi că ar vrea să lucreze pe cont propriu. 

— În ţara noastră aţi mai operat? 

— Nu, márturisi femeia, misiunea lui Grieg trebuia 
så fie de recunoastere, de stabilire a unor legáturi. De 
astă dată, şeful m-a trimis după el cu scopul de a-l 
urmări de la distanţă. 

Bartolomeu Grieg îmbătrânise brusc; şedea moale 
pe scaun, cu umerii căzuţi, cu privirile pierdute aiurea. 
În răstimpuri, îşi amintea parcă de propria sa 
personalitate, îşi muşca buzele şi mormăia înjurături. 
Femeia vorbea fără să-l bage în seamă. 

— L-am urmărit ca să constat dacă-şi îndeplineşte 
misiunea. Dacă nu ne înşală. Asta-i tot. 

— Ce aţi căutat în camera lui? 

— Aveam nevoie de câteva elemente prin care să-i 
dovedesc şefului că, într-adevăr, l-am urmărit... Am 
fotografiat valiza şi câteva obiecte din cameră... N-am 
pus mâna pe nimic. Nu-i aşa, Grieg? Nu-i aşa că nu-ți 
lipseşte nimic? 

— Cunosc legislaţia României, am studiat-o înainte 
de a pleca, răspunse Grieg, parcă fără nici o legătură. 
Pentru infracţiunea săvârşită voi primi cel mult şapte 
ani. Emmi, după ce ies din puşcărie te caut şi te 
împuşc... 

— Nu cred. Şeful a şi aflat că l-ai tras pe sfoară, c- 
ai depus ceva în Elveţia. El o să se socotească mai 
întâi cu tine. 

— Femeie ordinară!... şuieră Grieg printre dinţi. 
Coman şi Mărgeanu îşi aruncară priviri pline de înţeles. 

— Mai aveţi vreo întrebare? 

Emanuelle luă din nou aerul unei ingenue: clipea 
din pleoape ca un îngeraş nevinovat. 

— Nu-i aşa că nu aveţi nici un motiv să mă ares- 
taţi? N-am călcat legile ţării... 

În clipa aceea, plutonierul aduse „bricheta foto- 
grafică” şi filmul developat. Le înmână căpitanului 

Coman, apoi se retrase. Căpitanul derula filmul şi-l 
cercetă la lumina zilei. Constată că Emanuelle nu 
consumase decât patru clişee. Nu minţise. Trei repre- 
zentau, într-adevăr, obiecte fotografiate în camera lui 
Grieg de la hotel. Ultimul clişeu însă fusese făcut chiar 
în interiorul biroului: obiectivul îl surprinsese pe Grieg 
şezând învins în faţa anchetatorilor. Nici una din 
fotografii nu lezau interesele ţării. De la Coman, filmul 
trecu în mâna lui Mărgeanu. 

— V-aţi convins? întrebă femeia. 

Mărgeanu dădu din cap afirmativ. Emanuelle Ma- 
sereel se ridică în picioare: 

— Îmi permiteţi să plec? 

— O clipă doar... Domnule Grieg, aveţi ceva de 
obiectat la cele declarate aici, de către compatrioata 
dumneavoastră, Emanuelle Masereel? 

— Nu, nimic... Recunosc totul... 

Înainte de a părăsi biroul, femeia se opri lângă uşă 
şi de acolo i se adresă lui Grieg, cu sarcasm: 

— Adio, Grieg! 

— Nu scapi de mine, Emmi! Te găsesc eu, şi tot o 
să ne răfuim... 

— Aşadar, reluă Coman ancheta în româneşte, 
ăsta a fost scopul vizitei dumitale în România: sus- 
tragerea de valută românească! Acum să ne 
povesteşti tot ce ştii despre banda „Macul roşu”. 

— Vă povestesc, se învoi Grieg, dar mai întâi să-mi 
spuneţi la câţi ani o să mă condamnaţi? Spun tot, 
numai să-mi daţi drumul cât mai repede... Trebuie s-o 
împuşc pe Emmi... 

Şi domnul Bartolomeu Grieg începu să dea amă- 
nunte în legătură cu banda de contrabandişti „Macul 
roşu”. 

